ออกตัวก่อนค่ะว่าไม่เคยมีเพศสัมพันธ์กับใคร เริ่มเป็นตุ่มวันที่ 18 อาการคือมีตุ่มเล็กๆขึ้นที่อวัยวะเพศที่แคมเล็กด้านในจำนวนมาก ลักษณะเหมือนตุ่มบนลิ้น ไม่มีอาการคันหรือแสบค่ะ ตกขาวเป็นก้อนเล็กๆสีขาวขุ่นเหมือนทิชชู วันที่ 20 ไปซื้อยาสอดมาใช้ วันที่ 21-22 คันตรงปากช่องคลอด วันที่ 23 ไม่มีอาการคันระหว่างวัน แต่มีอาการคันตอนก่อนและหลังปัสสาวะ และมีน้ำสีเหลืองอ่อนออกมาจากช่องคลอดหลังปัสสาวะแล้ว สังเกตุว่าวันที่ 23 มีน้ำออกมาจากช่องคลอดมากกว่าปกติ ตอนนี้ต้องพยายามล้างบ่อยขึ้นเพราะมีอาการคัน อยากถามว่าใช้สบู่ล้างได้ตามปกติไหมคะ และหนูเป็นโรคอะไรคะ
สวัสดีค่ะ ตุ่มที่อยู่ที่แคมของผู้หญิง สามารถเกิดได้จากหลายสาเหตุ เช่น ถุงน้ำบางชนิด, ตุ่มจากการแพ้ ตุ่มหนองจากการติดเชื้อแบคทีเรีย, ก้อนจากเส้นเลือดดำโป่งพอง, ก้อนมะเร็ง, หูดหงอนไก่ เป็นต้นส่วนน้ำสีเหลืองอ่อนของ นั้น คิดว่าเป็นอาการตกขาวที่ผิดปกตินะคะ แต่ยังไม่สามารถระบุสาเหตุได้ค่ะแนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง งดการสวนล้างช่องคลอด ให้ทำความสะอาดด้วยน้ำเปล่าเป็นหลักเพื่อไม่ให้เกิดการระคายเคืองเพิ่มเติมนะคะและ แนะนำ ไปพบแพทย์เพื่อตรวจวินิจฉัยโรคและรับการรักษาอย่างเหมาะสมค่ะ